APROBACIÓN DEFINITIVA DO PLAN ECONÓMICO FINANCEIRO 2018-2019 CONCELLO DE POIO
ADMINISTRACIÓN LOCAL — Municipal — Poio (Presupostos e cadros de persoal, 06/07/2018)

O Pleno desta Corporación, en sesión ordinaria celebrada o día 27 de marzo de 2018, acordou a aprobación do Plan Económico-financeiro do Concello de Poio para os exercicios 2018-2019. No B. O. P nº76 de 19 de abril de 2018 publicouse anuncio da aprobación do mesmo coa finalidade de estar exposto o público durante o prazo de 15 días. O Pleno da Corporación, en sesión ordinaria celebrada o 29 de maio acordou a modificación do Plan Económico-financeiro do Concello de Poio aprobado para os exercicios 2018-2019. De acordo co disposto nos artigos 23.4 da Lei Orgánica 2/2012, e 26 do Real Decreto lexislativo 1463/2007, polos que o Concello de Poio debe publicar o Plan no boletín oficial da Provincia coa finalidade de estar exposto o público durante o prazo de 15 días dende a súa publicación, se procedeu a publicar no B. O. P. P nº108 de 6 de xuño de 2018. Unha vez rematado o prazo de exposición pública de 15 días dende a súa publicación, se remite o texto do Plan Económico-financeiro aprobado a efectos exclusivamente informativos: O artigo 3 da Lei Orgánica 2/2012 regula, con carácter xeral, o principio de estabilidade orzamentaria, e ven a establecer que “a elaboración, aprobación e execución dos Orzamentos que afecten aos gastos ou ingresos dos distintos suxeitos comprendidos no ámbito de aplicación desta Lei realizarase nun marco de estabilidade orzamentaria, coherente coa normativa europea”. E defínese a estabilidade orzamentaria das Administracións Públicas como a situación de equilibrio ou superávit estrutural. O artigo 11 desta norma, ven a instrumentar tal principio de estabilidade orzamentaria ao fixar que tanto a elaboración, como a aprobación e a execución dos Orzamentos e demais actuacións que afecten aos gastos ou ingresos das Administracións Públicas someteranse ao principio de estabilidade orzamentaria. E o artigo 12 adicado á regra de gasto, fixa como a variación do gasto computable das Corporacións Locais non poderá superar a taxa de referencia do crecemento do PIB de medio prazo da economía española. Non obstante, cando exista un desequilibrio estrutural nas contas públicas ou unha débeda pública superior ao obxectivo establecido, o crecemento do gasto público computable axustarase á senda establecida nos respectivos plans económico-financeiros e de reequilibrio previstos nos artigos 21 e 22 da LOEPSF. Así, o artigo 21 da Lei Orgánica 2/2012, modificado pola Lei Orgánica 9/2013, de 20 de decembro, de control da débeda comercial no sector público, indica que en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumpridora formulará un plan económico-financeiro que permita no ano en curso e no seguinte o cumprimento dos obxectivos ou da regra de gasto, co contido e alcance previstos neste artigo. En base ao disposto no artigo 12 da LOEPSF, nos seus apartados 2 e 3, relativos á definición de gasto computable e á competencia do Ministerio de Economía e Competitividade para calcular a taxa de referencia do crecemento do PIB de medio prazo para a economía española, de acordo coa metodoloxía empregada pola Comisión Europea en aplicación da súa normativa, tal taxa será obxecto de publicación e será a referencia a ter en conta polas Corporacións Locais na elaboración dos seus respectivos orzamentos. Centrándonos xa no límite da regra de gasto, cómpre sinalar que para o conxunto das administración públicas, a taxa de referencia a ter en conta para o ano 2017, a efectos de calcular a regra de gasto, foi do 2,1. Esta taxa sitúase no 2,4 para o exercicio 2018 e no 2,7 para o 2019, segundo o acordo publicado no Boletín Oficial das Cortes Xerais do Senado con data 13 de xullo de 2017, polo cal se fixan os obxectivos de estabilidade orzamentaria e débeda pública para o conxunto das administración públicas para o período 2018-2020. Por outra parte, con motivo da elaboración e aprobación da Liquidación do exercicio 2017 a Intervención municipal levou a cabo a emisión dos informes correspondentes ao cumprimento do obxectivo de estabilidade orzamentaria, da regra de gasto e do límite de débeda. E de tales informes conclúese o seguinte: 1º.—O concello de Poio cumpre co límite da débeda xa que do anexo o informe de Intervención da Liquidación do exercicio 2017 se deduce que o volume de débeda viva a 31 de decembro de 2017 ascendeu, a 5.942.835,20€, o que supón un 46,86% dos ingresos correntes liquidados (capítulos I a V de ingresos): 12.682.265,91€. Dos datos resultantes se deduce que o nivel de débeda así calculado estaría por debaixo do 110% dos ingresos correntes, límite previsto segundo o artigo 53 do TRLRFL.2º.—O concello de Poio cumpre co obxectivo de estabilidade orzamentaria, e de feito presenta capacidade de financiamento por importe de 263.866,40€. 3º.—O concello de Poio incumpre o límite da regra de gasto nun importe de 297.418,32€. En consecuencia, e ante tal incumprimento do principio de regra de gasto, a aplicación da Lei Orgánica 2/2012, de Estabilidade Orzamentaria e Sostenibilidade Financeira fai necesario a elaboración dun plan económico financeiro que lle permita ao Concello recuperar a situación de equilibrio. Tal e como se pon de manifesto na introdución, proponse ao Pleno desta Corporación a aprobación do presente plan económico financeiro, de formulación obrigada, xa que o resultado da avaliación do cumprimento da regra de gasto efectuado pola intervención municipal en relación ao expediente da liquidación do exercicio 2017, foi o incumprimento do límite da regra de gasto. O incumprimento veu motivado, en parte, polo importe de facturas pendentes de aprobación a 31 de decembro de 2017 por falta de crédito orzamentario, é dicir, en base o saldo da conta 413 xa que este saldo non cumpriu a medida de redución do 20% con respecto o saldo da mesma conta a 31/12/2016 aprobada no Plan Económico Financeiro aprobado pola Corporación para o período 2016-2017; neste PEF se aprobou a redución na porcentaxe do 20% o importe das facturas pendentes de aprobación por falta de crédito a 31 de decembro de forma que, sendo o importe total destas a 31/12/2016 590.821,33€ o importe máximo total a 31/12/2017 tería que ser 472.657,06€ sendo o importe real das mesmas a esta data 542.149,65€ tendo como consecuencia unha desviación de 69.492,59€ con respecto as previsións aprobadas. Outro dos motivos do incumprimento da regra de gasto, con maior peso se cabe, foi a utilización do remanente de tesourería para gastos xerais derivado da Liquidación do exercicio 2016 para financiar modificacións orzamentarias coa finalidade de aprobar facturas presentadas no exercicio 2017 sen crédito suficiente para a súa aprobación. A Liquidación do exercicio 2016 arroxou un remanente de tesourería para gastos xerais de 2.304.860,15€ (capacidade de financiamento 1.401.603,75€) polo que o importe restante, 903.256,40€ era de libre disposición; parte deste último importe foi utilizado para financiar as modificacións orzamentarias nº6/2017 e nº18/2017 suplementos de crédito e as nº7/2017 e nº19/2017 créditos extraordinarios polos importes de 68.668,50€, 216.808,91€, 242.382,79€ e 63.566,09€ respectivamente, todas elas coa finalidade de dotar crédito nas aplicacións necesarias para aprobar facturas presentadas no exercicio 2017 pendentes de aprobación por falta de crédito. O total das catro modificacións orzamentarias (e importe das facturas) ascenderon a 591.426,29€. Estes dous foron os motivos de que o gasto computable derivado da Liquidación do exercicio 2017 superase en mais da porcentaxe permitida o gasto computable derivado da Liquidación do exercicio 2016 sendo a variación do gasto computable o 5,1% (porcentaxe superior o fixado para esta anualidade: 2,1%). Segundo a modificación introducida pola Lei Orgánica 9/2013, de 20 de decembro, en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumpridora formulará un plan económico financeiro que permita no ano en curso e no seguinte o cumprimento. En consecuencia, este concello, e así queda reflectido no presente plan, deberá volver á situación de equilibrio con data máxima o 31 de decembro de 2019. Este é, pois, o horizonte temporal deste plan. Segundo o artigo 21 da LOEPSF, o plan económico financeiro conterá, como mínimo, a seguinte información: Ademais, a Lei 27/2013, de 27 de decembro, de racionalización e sostenibilidade da Administración Local incluíu un novo artigo 116. bis na Lei de Bases de Réxime Local que no seu apartado segundo ven a establecer o contido adicional que o plan debe presentar, por canto que deberá tamén incluír a lo menos algunha das seguintes medidas: a) Supresión das competencias que exerza a Entidade Local que sexan distintas das propias e das exercidas por delegación. b) Xestión integrada ou coordinada dos servizos obrigatorios que presta a Entidade Local para reducir custes. c) Incremento de ingresos para financiar os servizos obrigatorios que presta a Entidade Local para reducir os seus custes. d) Racionalización organizativa. e) Supresión de entidades de ámbito territorial inferior ao municipio que, no exercicio orzamentario inmediato anterior, incumpran co obxectivo de estabilidade orzamentaria ou co obxectivo de débeda pública ou que o período medio de pago a provedores supere en máis de trinta días o prazo máximo previsto na normativa de morosidade. f) Unha proposta de fusión cun municipio colindante da mesma provincia. Segundo o previsto no artigo 23 da LOEPSF os plans económico financeiros elaborados polas Corporacións Locais deberán ser aprobados polo Pleno municipal, tendo en conta a aplicación do seguinte calendario: 1º O plan ten que ser presentado ante o Pleno municipal no prazo máximo dun mes dende que se constate o incumprimento. Neste caso, e dado que o informe de Intervención que pon de manifesto o incumprimento así como o Decreto de Alcaldía no que se aproba a liquidación do orzamento do exercicio 2017 que reflexa o mesmo, teñen data de 20 de febreiro de 2018, a data máxima para presentar o plan ao Pleno municipal, en principio, sería o 20 de marzo de 2018.2º O plan deberá ser aprobado polo Pleno municipal no prazo máximo de dous meses dende a súa presentación.3º A posta en marcha do plan non poderá exceder de tres meses dende a constatación do incumprimento.4º O plan deberá ser remitido á Comunidade Autónoma (no caso deste Concello á Dirección Xeral de Política Financeira e Tesouro) e o Ministerio de Facenda e Administracións Públicas a través da plataforma habilitada o efecto na Oficina Virtual de Entidades Locais do mencionado Ministerio.5º O plan deberá ser tamén remitido á Comisión Nacional da Administración Local para o seu coñecemento.6º A este plan haberá que darlle a mesma publicidade que a establecida polas leis para os Orzamentos da entidade. Como anexo a este plan se xuntan os listados confeccionados a través da plataforma habilitada polo Ministerio de Facenda e Administracións Públicas na Oficina Virtual de Entidades Locais no apartado “Causas: diagnóstico e previsión tendencial” referidos os exercicios 2017, 2018 e 2019 tal como solicita o Ministerio nos mencionados formularios de cumprimentación obrigatoria. O Orzamento correspondente o exercicio 2018 se atopa pendente de aprobación atopándose prorrogado do Orzamento do exercicio 2017 para o exercicio 2018 (segundo Resolución de Alcaldía de data 28/12/2017) presentando a prórroga o seguinte detalle: Cos datos anteriores, resulta que o Concello está na seguinte situación: a) Cumpre inicialmente a regra de gasto. b) Cumpre inicialmente co obxectivo de estabilidade orzamentaria. c) Cumpre co nivel de débeda pendente segundo os datos de débeda viva a 31/12/2017 non constando operación prevista na presente anualidade 2018. A previsión é aprobar en breve o Orzamento para o presente exercicio 2018 o cal deberá cumprir cos obxectivos de estabilidade orzamentaria e regra de gasto, sendo o límite de gasto non financeiro 11.344.518,53€ segundo os seguintes cálculos: De acordo cos seguintes apartados do artigo, o gasto computable correspondente a Liquidación do exercicio 2017 ascende a 10.526.372,67 euros, calculados como segue: (1) Obrigas recoñecidas dos capítulos 1 a 7 do estado de gastos para o exercicio 2017. (2) Obrigas recoñecidas do Capítulo 3 do estado de gastos para o exercicio 2017. (3) Gastos financiados con fondos Administracións Públicas no exercicio 2017. (4) Axustes SEC 95 que inciden nos gastos A partir do Acordo polo que se fixan os obxectivos de estabilidade orzamentaria e de débeda pública para o conxunto das AAPP para o período 2018-2020 a porcentaxe de incremento a aplicar será 2,4% para o exercicio 2018. Polo tanto o Gasto computable actualizado ascende a 10.779.005,61 euros: Por outra banda, en aplicación dos apartados 4 e 5 do artigo 12, cando de aproben cambios normativos que supoñan aumentos permanentes da recadación, o nivel de gasto computable resultante da aplicación da regra nos anos en que se obteñan os incrementos de recadación poderá aumentar na contía equivalente. Así mesmo, cando se aproben cambios normativos que supoñan diminucións da recadación, o nivel de gasto computable resultante da aplicación da regra nos anos en que se produzan as diminucións de recadación deberá diminuírse na contía equivalente. O límite de gasto non financeiro sería a suma do gasto computable máximo no exercicio 2018, os intereses de débeda (capítulo III do estado de gastos) e os gastos previstos financiados con fondos finalistas de Administracións Públicas: Polo que respecta á coherencia co obxectivo de estabilidade orzamentaria, o artigo 3 da LOEOSF dispón que a elaboración dos orzamentos dos suxeitos comprendidos no ámbito de aplicación da Lei (entre os que se atopan as Corporacións Locais), realizarase nun marco de estabilidade orzamentaria. O artigo 11.4 da mesma norma regula a instrumentación do principio de estabilidade orzamentaria para as Corporacións Locais, que deberán manter unha posición de equilibrio ou superavit orzamentario. Isto implica que o gasto non financeiro (suma dos capítulos 1 a 7 do estado de gastos), non poderá superar o importe da previsión de ingresos non financeiros (capítulos 1 a 7 do estado de ingresos), isto é, non poderá superar a cantidade de 11.905.669,60 euros. Así, deberá terse en conta como límite do gasto non financeiro a menor das dúas cantidades antes calculadas, para cumprir tanto coa regra de gasto como co obxectivo de estabilidade orzamentaria. Polo tanto o límite de gasto non financeiro para o Orzamento do Concello da Poio para o exercicio 2018 ascende o importe de 11.344.518,53€. En virtude do exposto, a suma das consignacións dos capítulos 1 a 7 do Estado de Gastos do Orzamento Xeral do Concello para o exercicio 2018 non poderá superar a contía exposta como límite de gasto non financeiro Sobre o Orzamento (ben o prorrogado ben o definitivo no caso de aprobarse) vanse levar a cabo unha serie de modificacións orzamentarias durante o exercicio 2018, aparte das que veñen sendo habituais nun exercicio, plantexándose como modificación importante: d) A derivada do emprego do importe do remanente líquido de tesourería para gastos xerais resultante da Liquidación do Orzamento do exercicio 2017. Na data de confección deste Plan xa foi empregado nas modificacións orzamentarias nº4/2018 e nº5/2018 (incorporación de remanentes e crédito extraordinario respectivamente) tendo estes datos en conta en canto as previsións de cumprimento de estabilidade e regra de gasto previstas neste plan. Para o ano 2018 e 2019, as medidas que se propoñen adoptar serían as seguintes: e) Dar máxima importancia ao principio de anualidade orzamentaria, de xeito tal que se porá todo o empeño posible para que todos os gastos correspondentes ao ano en curso sexan executados íntegramente durante o mesmo ano. No caso de existir a finais do presente exercicio 2018 facturas pendentes de aplicar o Orzamento por falta de crédito, o importe que se fixa como límite será un 40% inferior o resultante do saldo da conta 413 a 31/12/2017 (542.149,65€) é dicir, que o importe límite do saldo da conta 413 a 31/12/2018 sería 325.289,80€. De cara o exercicio 2019 se prevé un limite do mesmo saldo na mencionada conta 413, tentando, en todo caso, non acadar estas cifras mencionadas tratante de cumprir o principio de anualidade orzamentaria. f) Manter o período medio de pago (PMP) por debaixo do límite legal de 30 días, tentando manter o calculado segundo o Real Decreto 635/2014, de 25 de xullo, polo que se desarrolla a metodoloxía de cálculo do período medio de pago a provedores das Administracións Públicas, nunhas cifras similares a existente no cuarto trimestre do exercicio 2017 (19,26 días). g) Limitar a utilización do Remanente de Tesourería para gastos xerais adoptando medidas compensatorias, no caso de ser necesario e inevitable acudir a este recurso para financiar determinados gastos. Tratar de que este recurso sexa utilizado en todo caso para o financiamento de investimentos financeiramente sostibles. h) Xestionar o orzamento do exercicio 2018 coa máxima atención ao cumprimento da estabilidade e da regra de gasto. Para isto, se propón adoptar un acordo de non dispoñibilidade de crédito en diversas aplicacións dos capítulos I (Gasto de persoal) e II (Gastos bens correntes e servizos), conseguindo así que este crédito dispoñible non se utilice para financiar modificacións orzamentarias que incrementarían o gasto computable do presente exercicio 2018. O total do gasto que se propón como non dispoñible ascende a 269.288,55€. i) Aprobar o Orzamento do exercicio 2018 e o Orzamento do exercicio 2019 cumprindo o obxectivo de estabilidade orzamentaria e da regra de gasto. Con todo o anterior, preténdese alcanzar coa liquidación do exercicio 2018 de novo a situación de equilibrio e mantelo durante o exercicio 2019. Con relación ás estimacións dos ingresos, cómpre sinalar que como previsións de dereitos recoñecidos netos en 2018 e 2019 se parte dos datos que figuran na Liquidación do Orzamento do Concello para o exercicio 2017 (incrementadas no capítulo I de ingresos, no imposto sobre bens inmobles, na contía informada polo Organismo de recadación provincial ORAL se prevé recadar en virtude do procedemento de revisión catastral levado a cabo no pasado exercicio), aínda que na execución final do Orzamento dos exercicios 2018 e 2019 tamén figurarán as modificacións orzamentarias que se poidan efectuar en función dos recursos afectados provenientes doutras administración públicas. Agora ben, dado que este dato non se coñece con total seguridade a día de hoxe, pártese só das subvencións previstas nas consignacións iniciais a efectos de calcular a regra de gasto. Con todo isto e os escenarios que a continuación se van describir estaríamos a dar cumprimento ao previsto no artigo 21 da LOEPSF, en canto a estimacións que son posibles realizar neste concello cos datos de que se dispón. En relación ao contido adicional que a Lei 27/2013 ven a fixar para o plan económico financeiro, considera esta Alcaldía que merecen das seguintes apreciacións: Por último, se considera que as medidas propostas son coherentes coas variacións interanuais das previsións orzamentarias respectivas. Á vista do contido deste plan exposto nos apartados anteriores, formulo as seguintes conclusións: (Asinado dixitalmente a marxe) O ALCALDE: Luciano Sobral Fernández